b'\n_START_ARTICLE_\nZima Vr\xc5\xa1\xc4\x8daj Holy\n_START_SECTION_\n\xc5\xbdivljenje in delo\n_START_PARAGRAPH_\nZima Vr\xc5\xa1\xc4\x8daj Holy se je rodila v Trstu, u\xc4\x8diteljema Ivanu in Klementini (rojena Bo\xc5\xbei\xc4\x8d). Od leta 1922 do 1930 je obiskovala osnovno \xc5\xa1olo in klasi\xc4\x8dno gimnazijo v Mariboru. Od leta 1930 do 1936 je \xc5\xa1tudirala slavistiko, germanistiko in primerjalno gramatiko indoevropskih jezikov na Filozofski fakulteti v Ljubljani. Od leta 1936 do 1941 je pou\xc4\x8devala v Bre\xc5\xbeicah, Sinju in v \xc5\xbdalcu \xe2\x80\x93 tu je sodelovala tudi pri ustanovitvi partizanske celice._NEWLINE_Leta 1941 se je poro\xc4\x8dila s pravnikom Stankom Holyjem. Po poroki je bila do leta 1943 aktivistka pri Osvobodilni fronti v Ljubljani, nato pa se je pridru\xc5\xbeila partizanom. Oktobra leta 1943 udele\xc5\xbeila Ko\xc4\x8devskega zbora._NEWLINE_Bila je urednica revije Na\xc5\xa1a \xc5\xbeena, ki je leta 1942 ilegalno izhajala v Ljubljani. Urejala je tudi revijo Ciciban (1951-1960), Mladinski svet (1956-1958), Otrok in dru\xc5\xbeina (1959-1961), slovenski Izseljenski koledar (1958-1969) in Rodno grudo (1962-1968). Pomembno je delovala pri vzpostavljanju stikov med slovenskimi izseljenci in mati\xc4\x8dno domovino._NEWLINE_Umrla je 5. avgusta 1998 v Ljubljani.'